## dachser_inteligent_logistics

Tlačová správa V Bratislave, 22. 10. 2019

**DACHSER získal ocenenie IMD Global Family Business Award za rok 2019**

**IMD ocenila DACHSER za pevné a silné štruktúry riadenia rodinnej firmy v kombinácii s vynikajúcou prevádzkou a zameraním na kvalitu.**

**IMD Business School, jedna z najlepšie hodnotených svetových obchodných škôl so sídlom v Lausanne vo Švajčiarsku, udelila DACHSERu renomovanú cenu IMD Global Family Business Award. Za spoločnosť DACHSER cenu prevzali členovia zakladajúcej rodiny, Bernhard Simon, generálny riaditeľ spoločnosti a Birgit Kastner-Simon, riaditeľka marketingu. Stalo sa tak na 30. summite Family Business Network International (FBN-I), ktorý sa konal v Udajpuru v Indii.**

Cena udeľovaná už od roku 1996 vzdáva hold veľkým, globálnym, viacgeneračným rodinným podnikom, ktoré príkladne zlučujú rodinné a obchodné záujmy, spájajú tradície s inováciami a riadia sa jasnými princípmi korporátnej spoločenskej zodpovednosti. O víťazovi rozhoduje skupina nezávislých expertov. *“DACHSER je výnimočnou rodinnou spoločnosťou, ktorá úspešne zaviedla komplexný systém riadenia vyvažujúci vplyvy rodiny a firmy,"* povedal prezident IMD Jean-François Manzoni. *"Úspech DACHSERu je odkazom troch generácií majiteľov firmy, ktorí vybudovali jeden z najstabilnejších rodinných podnikov na svete."*

IMD ocenila DACHSER za pevné a silné štruktúry riadenia rodinnej firmy v kombinácii s vynikajúcou prevádzkou a zameraním na kvalitu. DACHSER zostáva verný svojmu kľúčovému biznisu a dlhodobo vyniká silnými hodnotami, trvalým rastom a skutočne globálnym dosahom. Kladie tiež veľký dôraz na inovácie a udržateľnosť v oblasti hospodárstva, ekológie a spoločnosti.

*“Za kvalitou vždy stoja ľudia. Preto sa neustále usilujeme udržiavať harmonickú rovnováhu medzi globálnym rastom na jednej strane a hodnotovým systémom s ľudským rozmerom, ktorý odzrkadľuje, že sme rodinná firma, na strane druhej,”* vysvetľuje Bernhard Simon, generálny riaditeľ Dachser SE. *„Cena IMD Global Family Business Award je znakom toho, že sme na správnej ceste. Úspech spoločnosti Dachser je založený na jasne definovanom poslaní a silných hodnotách, ktoré každý deň žijeme. To zaisťuje, že každý na svete je schopný porozumieť našej dlhodobej stratégii, čo dáva spoločnosti bezpečnú základňu aj pre budúce generácie. To je ďalší dôvod, prečo má pre mňa toto ocenenie veľký význam."*

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: [anka.palfiova@gmail.com](mailto:anka.palfiova@gmail.com%20)

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: [martin.stiglinc@dachser.com](mailto:martin.stiglinc@dachser.com)

www.dachser.sk